Document ID: 32014R1340

NÕUKOGU MÄÄRUS (EL) nr 1340/2014,
15. detsember 2014,
millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Selleks et tagada teatavate liidus alatoodetud kaupade piisav ja järjepidev tarnimine ning et vältida teatavate põllumajandus- ja tööstustoodete turu võimalikke häireid, avati nõukogu määrusega (EL) nr 1388/2013 (1) nende toodete ühepoolsed tariifikvoodid. Kõnealuste tariifikvootidega hõlmatud tooteid võib importida liitu vähendatud tollimaksumääraga või nullmääraga. Eespool nimetatud põhjustel on vaja alates 1. jaanuarist 2015 avada tollimaksu nullmääraga tariifikvoot üheksa uue toote asjakohasele kogusele.
(2)
Teatavatel juhtudel tuleks olemasolevaid ühepoolseid liidu tariifikvoote kohandada. Kolme toote kirjeldust on vaja muuta selguse huvides ja selleks, et võtta arvesse viimaseid tootearendusi. Seitsme toote TARICi koode tuleks muuta CN-koodide ja klassifikatsioonide muudatuste tõttu. Liidu ettevõtjate huvides on veel ühe toote puhul vaja suurendada kvoodi mahtu. Selguse huvides tuleks kindlaks määrata ka ühe kvoodi kehtivusaeg ning muuta ühte järjekorranumbrit.
(3)
Ühe toote puhul tuleks ühepoolne liidu tariifikvoot lõpetada alates 1. jaanuarist 2015, kuna liidu huvides ei ole kvoodi andmise jätkamine alates sellest kuupäevast.
(4)
Tariifikvoodid tuleks korrapäraselt läbi vaadata, jättes võimaluse need mõne asjaosalise taotlusel välja jätta.
(5)
Määruse (EL) nr 1388/2013 lisasse tehtavate muudatuste suure arvu tõttu tuleks selguse huvides nimetatud lisa asendada.
(6)
Määrust (EL) nr 1388/2013 tuleks seepärast vastavalt muuta.
(7)
Kuna käesolevas määruses sätestatud tariifikvootide mõned muudatused peaksid jõustuma alates 1. jaanuarist 2015, tuleks käesolevat määrust kohaldada alates samast kuupäevast ning see peaks jõustuma Euroopa Liidu Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 1388/2013 lisa asendatakse käesoleva määruse lisaga.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. jaanuarist 2015.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. detsember 2014

Labels: 1
7
3
6
15